Լիա Պողոսյանը մեր զրույցում հայտարարել էր, որ Ներսես Պողոսյանին կալանավորելու առաջին օրվանից նրա նկատմամբ անձնական թշնամանք է եղել նախկին քննիչ եւ ներկա փաստաբան Ամրամ Մակինյանի կողմից. «Զգույշ եղեք իրենից, ինքը էն մարդն է, ով մեղադրյալի ստորագրություն է կեղծում»: Նա նաեւ Գլխավոր դատախազությանը հանցագործության մասին հաղորդում էր ներկայացրել երկու դրվագներով. «Փաստաթուղթ կեղծելու, անձնական սպառնալիքներ հնչեցնելու Ներսեսին հասցեին...Իր հացադուլի ժամանակ ես հասա մինչեւ գլխավոր դատախազի տեղակալ, հիմա հասնելու եմ մինչեւ գլխավոր դատախազ ու ապացուցեմ, որ այս մեղադրանքում տրամաբանություն չկա», - հայտարարել էր Լիա Պողոսյանը: Նման հայտարարությամբ իր վերջին խոսքում հանդես էր եկել նաեւ Ներսես Պողոսյանը: